**SPRÁVA O KONTROLNEJ ČINNOSTI ZA ROK 2018**

V zmysle § 18f ods. 1 písm. e) zákona č. 369/1990 zákona o obecnom zriadení predkladám obecnému zastupiteľstvu Tekovské Lužany správu o kontrolnej činnosti za rok 2018.

Kontrolná činnosť bola vykonaná v súlade s plánom kontrolnej činnosti na I. polrok 2018 a plánom kontrolnej činnosti na II. polrok 2018.

Činnosť hlavného kontrolóra bola za predmetné obdobie zameraná na:

* výkon kontrolnej činnosti
* výkon iných odborných činností, najmä spracovanie odborných stanovísk v súlade so zákonom o obecnom zriadení

1. **Výkon kontrolnej činnosti**

V roku 2018 bolo ukončených 9 kontrol z toho jedna kontrola bola začatá v roku 2017 a ukončená v januári 2018 (kontrola hospodárenia ZŠ s vyučovacím jazykom maďarským). Kontroly boli vykonávané v súlade s plánom kontrolnej činnosti na I. a II. polrok 2018. Žiadna z kontrol nebola vykonaná v zmysle § 18f ods. 1 písm. h) zákona o obecnom zriadení (kontrola na základe žiadosti obecného zastupiteľstva alebo starostu obce). Plán kontrolnej činnosti bol menený jeden krát a to uznesením obecného zastupiteľstva č. 643 zo dňa 8.10.2018. Zmena spočívala v presune kontroly na úseku miestnych daní a poplatkov z dôvodu zmeny pracovníčky na tomto úseku.

Prehľad vykonaných kontrol za **I. polrok 2018**:

* Kontrola hospodárenia základnej školy s vyučovacím jazykom maďarským
* Kontrola poskytnutých dotácií v predchádzajúcom roku
* Kontrola splnenia opatrení prijatých za účelom znižovania výšky nedoplatkov na miestnych daniach a predloženie prehľadu úrovne ich vymáhania
* Kontrola hospodárenia Materskej školy za rok 2016
* Kontrola stavu pohľadávok

Prehľad vykonaných kontrol za **II. polrok 2018**:

* Kontrola stavu a vývoja dlhu k 30.6.2018
* Kontrola plnenia rozpočtu obce k 30.6.2018 so zameraním na rozpočet výdavkov
* Kontrola plnenia uznesenia č. 242 zo dňa 27.4.2016 (kontrola pracovných ciest)
* Kontrola splnenia uznesení z roku 2017 a I. polroku 2018

Pri vykonaných kontrolách boli preukázané kontrolné zistenie, ktoré boli bližšie špecifikované v správach z vykonaných kontrol. Z vykonaných kontrol boli dve uzavreté bez kontrolných zistení a to plnenie rozpočtu k 30.6.2018 a kontrola stavu a vývoju dlhu k 30.6.2018.

1. **Výkon iných odborných činností**

V súlade s § 18f ods. 1 písm. c) zákona o obecnom zriadení som v roku 2018 vypracoval a predložil odborné stanovisko k návrhu záverečného účtu obce za rok 2017 a odborné stanovisko k návrhu viacročného rozpočtu na roky 2019 - 2021. V roku 2018 bolo vypracované aj stanovisko k dodržaniu podmienok pre prijatie návratných zdrojov financovania (úverové prostriedky na realizáciu projektu kanalizácie prekleňovací úver s opakovaným čerpaním do výšky 2 700 000 € na zabezpečenie financovania projektu spôsobom refundácie a úver na financovanie 5 % spoluúčasti obce vo výške 625 459 €).

Dňa 8.1.2019 ..............................................

Hlavný kontrolór obce Tekovské Lužany